আবাসনএবংশহরাঞ্চলেরদারিদ্র্যদূরীকরণমন্ত্রক
হিমাচল প্রদেশে ৩২ টি অম্রুত প্রকল্পের কাজ শেষ হয়েছে,৪১ টি প্রকল্পের কাজ চলছে
উত্তরাখন্ডে ৪৭ টি প্রকল্পের কাজ সম্পূর্ণ হয়েছে এবং আরও ১০০ টি প্রকল্পের কাজ চলছে
হিমাচল প্রদেশে ১৭,৬৩০ টি নতুন বাড়ীতে নল বাহিত জলের সংযোগ দেওয়া হয়েছে। যদিও সংযোগের লক্ষ্যমাত্রা ছিল ১৩,০০৩
হিমাচল প্রদেশে নিকাশি ব্যবস্থার সংযোগের লক্ষ্যমাত্রা ২৩,০০৬ টি থাকলেও তা পূরণ করে ২৬,০৩৪ টি নিকাশী ব্যবস্থার সংযোগ করা সম্ভব হয়েছে। পথের বাতিস্তম্ভের সাধারন বাতির পরিবর্তে এল ই ডি বাতি লাগানোর লক্ষ্যমাত্রা নেওয়া হয়েছিল ৯,৬২১ টি,সেই লক্ষ্যমাত্রা অতিক্রম করে ১২,১৮৬ টি এল ই ডি বাতি লাগানো সম্ভব হয়েছে
দুটি রাজ্যেই যে সকল শহরে ও বি পি এস কার্যকর করার লক্ষ্যমাত্রা নেওয়া হয়েছিল,সে সকল শহরে তা রূপায়িত করা সম্ভব হয়েছে
নতুন দিল্লি, ৯ই অক্টোবর ২০২০
কেন্দ্রীয় আবাসন ও নগরোন্নয়ন মন্ত্রকের সচিব শ্রী দূর্গা শঙ্কর মিশ্র,হিমাচল প্রদেশ এবং উত্তরাখন্ডের মুখ্যসচিব,প্রধান সচিব এবং পদস্থ আধিকারিকদের সঙ্গে আলোচনাকালে, দুটি রাজ্যের অম্রুত মিশনের কাজ সঠিক সময়ে সম্পূর্ণ হওয়ায় সন্তোষ প্রকাশ করেছেন। এই প্রকল্পের অধীনে যে সমস্ত কাজ এখনও চলছে তা দ্রুত শেষ করার অনুরোধ জানান তিনি। এর মাধ্যমে সাধারন মানুষের কাছে আরও দ্রুত পরিষেবা পৌছে দেওয়া যাবে বলে তিনি অভিমত প্রকাশ করেন। শ্রী মিশ্র বলেন,চলতি আর্থিক বছরের ৩১ শে মার্চের মধ্যে সব প্রকল্পের কাজ সম্পূর্ণ করলে,এই দুটি পার্বত্য রাজ্য ৯০% কেন্দ্রীয় সহায়তা পেতে পারে। আলোচনাকালে তাঁকে জানানো হয় যে হিমাচল প্রদেশে ৩২টি প্রকল্পের কাজ সম্পূর্ণ হয়েছে,৪১টি প্রকল্পের কাজ প্রায় শেষের পথে। উত্তরাখন্ডে ৫৯৩ কোটি টাকার ১৫১ টি প্রকল্প হাতে নেওয়া হয়েছে,তার মধ্যে ৪৭টি প্রকল্পের কাজ সম্পূর্ণ হয়েছে।১০০ টি প্রকল্পের কাজ চলছে।
জাতীয় স্তরে অম্রুত মিশনের কাজের নিরিখে হিমাচল প্রদেশ ১৫ এবং উত্তরাখন্ড ২৪ তম স্থানে রয়েছে বলে জানানো হয়েছে। শ্রী মিশ্র,রাজ্যগুলির কাজের প্রশংসা করে বলেন,তাদের কাজের গতি আরও বাড়িয়ে প্রথম১০টি রাজ্যের মধ্যে স্থান নিশ্চিত করতে হবে।হিমাচল প্রদেশে ১৭,৬৩০ টি নতুন গৃহস্থালি নল বাহিত জলের সংযোগ দেওয়া হয়েছে। যদিও সংযোগের লক্ষ্যমাত্রা ছিল ১৩,০০৩। উত্তরাখন্ডে এখনও পর্যন্ত নতুন সংযোগ দেওয়া সম্ভব হয়েছে ৩৬,৫৫৪। পাশাপাশি সচিব শ্রী মিশ্র, জলের নলে নিম্নমানের মেরামতি যাতে না হয়,সেদিকে নজর দেওয়ার ওপর জোর দিয়েছেন।
হিমাচল প্রদেশে নিকাশি ব্যবস্থার সংযোগের লক্ষ্যমাত্রা ২৩,০০৬ টি থাকলেও তা পূরণ করে ২৬,০৩৪ টি নিকাশী ব্যবস্থার সংযোগ করা সম্ভব হয়েছে। অপরদিকে উত্তরাখন্ডে নতুন ২৪,৮১৮ টি নিকাশী সংযোগ স্থাপন সম্ভব হয়েছে। হিমাচল প্রদেশে প্রায় ৫১,৭৯৩টি গৃহ বর্জ্য শোধন ব্যবস্থাপনার অধীনে আনা হয়েছে। নির্দিষ্ট সময়ের মধ্যে উত্তরাখন্ডকে নিকাশী ব্যবস্থার কাজ শেষ করার পরামর্শ দেওয়া হয়েছে।
হিমাচল প্রদেশে পথের বাতিস্তম্ভের সাধারন বাতির পরিবর্তে এল ই ডি বাতি লাগানোর লক্ষ্যমাত্রা নেওয়া হয়েছিল ৯,৬২১ টি,সেই লক্ষ্যমাত্রা অতিক্রম করে ১২,১৮৬ টি এল ই ডি বাতি লাগানো সম্ভব হয়েছে। অপরদিকে উত্তরাখন্ডে,৮২,৩৩৭টি বাতি স্তম্ভে বাতি পরিবর্তনের লক্ষ্যমাত্রা নেওয়া হলেও,এখন পর্যন্ত বাতি বদল হয়েছে ৭২,১৬৭টি।গোটা রাজ্যে বাতিস্তম্ভে,বাতি বদলের কাজ দ্রুত শেষ করার জন্য দুটি রাজ্যকে বলা হয়েছে।
উভয় রাজ্যই তাদের নির্দিষ্ট শহরগুলিতে ও বি পি এস ব্যবস্থাপনা চালু করেছে। রাজ্যের সব শহর গুলিতেই এই ব্যবস্থাপনা চালু করার ওপর জোর দেওয়া হয়েছে। দুটি রাজ্যের নির্দিষ্ট শহরগুলিতে ক্রেডিট রেটিং কাজ হয়েছে। দুটি রাজ্যের একটি মিশন শহর আই জি আর পেয়েছে।
হিমাচল প্রদেশ এবং উত্তরাখন্ডকে মন্ত্রকের পক্ষ থেকে জানানো হয়েছে যে মন্ত্রক একটি সাধারন ড্যাশবোর্ড চালু করেছে। এতে সব রাজ্য এবং কেন্দ্র শাসিত অঞ্চলের জন্য নেওয়া সব মিশনের তথ্য পাওয়া যাবে। এই ড্যাসবোর্ডের ওপর নিয়মিত নজর রাখার জন্য এবং যাবতীয় তথ্য তাতে তুলে দেওয়ার জন্য অনুরোধ করা হয়েছে।
দুটি রাজ্যকে "বৃষ্টির জল ধরো" প্রচারে সক্রিয় অংশগ্রহণের জন্য অনুরোধ করা হয়েছে। সচিব বলেন,মন্ত্রক প্রতিটি জলের ফোঁটা সংরক্ষণের ওপর বিশেষ জোর দিয়েছে। বৃষ্টির জল সংরক্ষণের বিষয়ে শহরগুলিতে দ্রুত বিশেষ প্রচারের উদ্যোগ নেওয়ার কথা বলা হয়েছে।
(CG/PPM